अब कार्यभार निर्वाचित जनप्रतिनिधिहरूको हो, जसले हिजोको शासकीय संरचनाबाट किनारा पारिएका जाति, क्षेत्र, भाषा, लिंग, समुदायलाई राज्यव्यवस्थामा समेटेर अघि बढ्ने भूमिका खेल्नुपर्नेछ । र, काठमाडौंको प्राथमिकता यो प्रक्रियालाई अझै गति दिन तोकिएकै मितिमा प्रदेश र संघको निर्वाचन सफलतापूर्वक सम्पन्न गराउने हुनुपर्छ । त्यति गर्दा करीब दुई दशकदेखिको युद्ध र संक्रमणबाट आहत मुलुकले सामान्यकालमा अवतरण गर्दै समृद्धितर्फको यात्राको खाका कोर्नेछ ।
